รัฐมนตรีว่าการกระทรวงพาณิชย์ เผย ที่ประชุมรัฐมนตรีเศรษฐกิจอาเซียน เห็นชอบพิธีสารสำคัญ 4 ฉบับ ให้เป็นไปตาม AEC Blueprint 2025
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า ในการประชุมรัฐมนตรีเศรษฐกิจอาเซียน (AEM) ครั้งที่ 51 กับ10 ประเทศ ที่ประชุมได้รับรองผลการดำเนินงานตามแผนงานประชาคมเศรษฐกิจอาเซียน หรือ AEC Blueprint 2025 โดยได้ให้ความเห็นชอบพิธีสารสำคัญ 4 ฉบับ ได้แก่ แผนการดำเนินงานด้านดิจิทัลของอาเซียน ปี 2019-2025 / การเปลี่ยนแปลงอุตสาหกรรมไปสู่ยุค 4.0 / แนวทางการพัฒนาคนเพื่อรองรับการปฏิวัติอุตสาหกรรม ครั้งที่ 4 หรือ 4IR และแนวทางการส่งเสริมการใช้ดิจิทัลของไมโครเอสเอ็มอี ทั้งนี้ ในส่วนของ 4IR ที่ประชุมได้มอบหมายให้สำนักเลขาธิการอาเซียนไปจัดทำแผนยุทธ์ศาสตร์อาเซียนเฉพาะด้าน 4IR โดยเห็นว่าเป็นประเด็นที่ไม่ควรจะเป็นเรื่องเฉพาะเสาเศรษฐกิจอาเซียนเพียงเสาเดียว แต่ควรจะเป็นเรื่องที่เกี่ยวพันกับ 2 เสาที่เป็นความร่วมมือด้านอาเซียน คือ เสาสังคมวัฒนธรรม และเสาด้านการเมือและความมั่นคง        นอกจากนี้ ที่ประชุมยังได้มีการหารือเพื่อเตรียมการสำหรับการเจรจากับคู่เจรจา 12 ประเทศ อาทิ จีน เกาหลีใต้ ญี่ปุ่น อินเดีย ออสเตรเลีย+นิวซีแลนด์ รัสเซีย สหรัฐ แคนาดา และสภาที่ปรึกษาธุรกิจอาเซียน เป็นต้น